Source: https://www.zakonypreludi.sk/zz/1970-17
Timestamp: 2019-03-19 21:18:11+00:00

Document:
17/1970 Zb. Vyhláška Federálneho výboru pre technický a investičný rozvoj a ministerstiev výstavby a techniky Če... | Aktuálne znenie
Vyhláška č. 17/1970 Zb.Vyhláška Federálneho výboru pre technický a investičný rozvoj a ministerstiev výstavby a techniky Českej socialistickej republiky a Slovenskej socialistickej republiky o udeľovaní súhlasu na začínanie stavieb
(v znení č. 7/1971 Zb., 91/1972 Zb.)
Čiastka 4/1970
Platnosť od 12.03.1970 do31.12.1977
Účinnosť od 01.01.1973 do31.12.1977
Zrušený 85/1977 Zb.
Druhá časť - POVOĽOVACIE KONANIE (§ 4 - § 9)
Tretia časť - REGISTRÁCIA POVOLENÝCH STAVIEB (§ 10 - § 13)
Štvrtá časť - FINANCOVANIE A REALIZÁCIA REGISTROVANÝCH STAVIEB (§ 14 - § 16)
Piata časť - PRECHODNÉ A ZÁVEREČNÉ USTANOVENIA (§ 17 - § 18)
Aktuálne znenie 01.01.1973 - 31.12.1977
(1) Touto vyhláškou sa sleduje zlepšenie realizácie investičnej výstavby v súlade so základnými cieľmi plánu a odstránenie jej nedostatkov, najmä zníženie nadmernej rozostavanosti, skrátenie neúmerných lehôt výstavby a celkové zvýšenie úrovne, disciplíny a poriadku v príprave investičnej výstavby.
(2) Počas nevyhnutnej potreby bude začínanie všetkých stavieb, na ktoré sa táto vyhláška vzťahuje (§ 2), viazané na udelenie štátneho súhlasu. Tak bude zabezpečené, že v budúcnosti sa môžu začínať len stavby zahrnuté vo schválených ročných vykonávacích plánoch, ktorých plynulá realizácia a budúca prevádzka (užívanie) sú náležite zabezpečené a na začatie ktorých bol udelený súhlas podľa tejto vyhlášky.
(1) Na začatie stavby je potrebné:
a) povolenie na začatie stavby,
b) registrácia.
(2) Začatie stavby sa môže povoliť, len ak sa uskutočnilo povoľovacie konanie podľa § 4 až 8, prípadne - pri stavbách uvedených v § 9 ods. 1 - podľa § 4 až 7 a 9.
(3) Stavba, ktorej začatie bolo povolené (ďalej „povolená stavba“), sa môže začať až po vykonanej registrácii.
(1) V povoľovacom konaní sa preveria - najskôr tri mesiace, najneskôr šesť týždňov pred začatím stavby - podmienky, za ktorých sa stavba zaradila do plánu, ako aj ostatné dôležité podmienky, ktoré neboli plánom určené (§ 5), ale ktorých splnenie je nevyhnutné na zabezpečenie plynulej a včasnej výstavby a budúcej prevádzky (užívania).
(2) Na povoľovacie konanie sa môžu navrhnúť len stavby uvedené v pláne investičnej výstavby, t. j. v zoznamoch stavieb schválených príslušnými národnými alebo federálnymi orgánmi na začatie v jednotlivých rokoch,*) alebo v režimoch komplexnej bytovej výstavby (§ 9).
(1) Podmienky, za ktorých sa stavba zaradila do plánu, sa overujú týmito údajmi a ukazovateľmi:
a) rozpočtové náklady stavby spolu,**)
b) rok dokončenia stavby,
c) projektovaná kapacita a termín uvedenia kapacít do prevádzky (užívania),
d) rozpočtové náklady zahrnuté do plánu investičnej výstavby spolu a z toho stavebné práce,***)
e) potreba, prípadne prírastok pracovných síl na zabezpečenie prevádzky pri plnom využití kapacity,
f) ďalšie údaje a ukazovatele vyplývajúce z výberového konania.†)
(2) Podmienky, ktoré neboli plánom určené, sa overujú najmä týmito dokladmi a ukazovateľmi:
a) riadnou projektovou dokumentáciou, t. j. pri jednotlivej stavbe projektom celej stavby, najmenej však súhrnným projektovým riešením stavby, včítane zmluvného zabezpečenia dopracovania projektov všetkých objektov a prevádzkových súborov; pri súbore stavieb okrem toho štúdiou súboru stavieb a dokladom o zabezpečení prednostného vyprojektovania inžinierskych sietí prerokovaným s príslušnými orgánmi pri rešpektovaní ich pripomienok,
b) zmluvným zabezpečením dodávok a prác pre celú stavebnú časť a rozhodujúcich dodávok strojov a zariadení nevyhnutných na splnenie termínov uvádzania stavby do prevádzky (užívania),
c) zabezpečením hlavnými surovinami, vodou a energiami pri uvedení stavby do prevádzky (užívania),
d) zabezpečením financovania stavby, zodpovedajúcim súhrnnému rozpočtu a plne vyčerpávajúcim vecný rozsah stavby, v členení na vlastné zdroje investora, prostriedky štátneho rozpočtu, bankové úvery a devízové prostriedky,
e) územným rozhodnutím a rozhodnutím o prípustnosti stavby,
f) dokladom, že pri bytovej výstavby sú zabezpečené podmieňujúce investície, a ak je stavba súčasťou obytného súboru (sídliska) alebo iného súboru stavieb, že sa vybudujú predovšetkým inžinierske siete,
g) dokladom nadriadeného orgánu, že stavebná organizácia plní záväzky uložené jej ako záväzná úloha v bytovej výstavbe, t. j. že stavba sa nebude realizovať na úkor kapacity potrebnej na túto záväznú úlohu.
(1) Overenie splnenia podmienok uvedených v § 5 ods. 1 zahŕňa zistenie, že podmienky existujú a trvajú, prípadne že nie sú zhoršené.
(2) Overenie splnenia podmienok podľa § 5 ods. 1 písm. b) zahŕňa zistenie, že stavba sa bude budovať plynule, s dodržaním termínu dokončenia uvedeného v pláne investičnej výstavby, t. j. v zoznamoch stavieb schválených na začatie v jednotlivých rokoch, alebo v režimoch komplexnej bytovej výstavby (§ 9); pritom sa zdôvodní prípadný rozdiel medzi technicky reálnou lehotou a zmluvne zabezpečenou lehotou.
(3) Splnenie podmienok podľa § 5 ods. 1 písm. e) treba preukázať dokladom o zabezpečení budúcej prevádzky stavby pracovnými silami pri plnom využití kapacity výhľadovou bilanciou pracovných síl za celý príslušný okres, prípadne kraj, pričom výhľadovú bilanciu pri centrálne posudzovaných stavbách overuje v ČSR Plánovacia komisia ČSR, v SSR Plánovacia komisia SSR.
(1) Začatie stavby povoľujú:
a) federálne odvetvové orgány a ostatné orgány im na roveň postavené pri stavbách federálneho významu*) a pri ostatných stavbách organizácií riadených federálnymi orgánmi (pri všetkých stavbách centrálne posudzovaných po vyjadrení federálneho Ministerstva plánovania a Federálneho výboru pre technický a investičný rozvoj);
b) ústredné odvetvové orgány republík a orgány im na roveň postavené, krajské národné výbory v ČSR a okresné národné výbory v SSR pri všetkých ostatných stavbách (pri centrálne posudzovaných stavbách po vyjadrení ministerstiev plánovania a ministerstiev výstavby a techniky republík).
(2) Federálny výbor pre technicky a investičný rozvoj a ministerstvá výstavby a techniky republík si môžu vyhradiť pri zostavovaní štátneho plánu pôsobnosť povoľujúceho orgánu pri vybraných centrálne posudzovaných stavbách v súlade s pôsobnosťou podľa predchádzajúceho odseku.
(3) Ministri (vedúci ústredných orgánov) môžu pôsobnosť povoľujúceho orgánu podľa ods. 1 preniesť s výnimkou stavieb centrálne posudzovaných na generálnych riaditeľov výrobných hospodárskych jednotiek a vedúcich orgánov im na roveň postavených v rozsahu dohodnutom s príslušným Ministerstvom výstavby a techniky a Ministerstvom plánovania - prípadne pri stavbách organizácií riadených federálnymi orgánmi - s Federálnym výborom pre technický a investičný rozvoj a federálnym Ministerstvom plánovania.
(1) Žiadosť o povolenie začať stavbu predkladá priamy investor prostredníctvom svojho nadriadeného orgánu oprávnenému vydať povolenie v lehote podľa § 4 ods. 1. Žiadosť doloží podkladmi podľa § 5 a 6 a návrhom registračného listu stavby,**) uvádzajúcim najmä údaje o stavbe a jej technicko-ekonomické ukazovatele (pozri prílohu č.1), a to v počte vyhotovení vyplývajúcom z § 13. Na povoľovacie konanie možno použiť doklady, ktoré boli už prv preverené (napr. pri schvaľovaní projektu, pri výberovom konaní), za predpokladu, že do prerokovania v povoľovacom konaní nedošlo k ich zmene.
(2) Povoľovací orgán na základe žiadosti (ods.1) začne, organizuje a riadi povoľovacie konanie. Konanie je povinný začať bez meškania. Zúčastniť sa na konaní na vopred určenom mieste v termínoch zodpovedajúcich § 4 ods. 1 vyzve zodpovedného zástupcu priameho investora, jeho nadriadeného orgánu, Štátnej banky československej, generálneho projektanta, dodávateľa stavebnej časti stavby (prípadne dodávateľov stavebných prác) a dodávateľov rozhodujúcich technologických zariadení; ak ide o zahraničné organizácie, pozve ich podľa potreby. Povoľujúci orgán môže poveriť organizačnou prípravou a zvolaním účastníkov povoľovacieho konania priameho investora alebo orgán jemu nadriadený. Pri centrálne posudzovaných stavbách upovedomí o uskutočnení povoľovacieho konania príslušné Ministerstvo výstavby a techniky a Ministerstvo plánovania (prípadne Federálny výbor pre technický a investičný rozvoj a federálne Ministerstvo plánovania).
(3) Ak nie sú pri povoľovacom konaní splnené podmienky pre začatie stavby podľa § 5 ods. 1 a ide pritom o základné údaje a ukazovatele (uvedené v prílohe č. 1 a označené písmenom „Z“) alebo podmienky podľa § 5 ods. 2, nesmie sa začatie povoliť až do odstránenia chýb alebo do rozhodnutia orgánu príslušného na schválenie odchýlok. Začatie stavby sa nesmie povoliť ani v prípadoch, keď lehoty dodávok dohodnuté v hospodárskych zmluvách nezabezpečujú lehotu výstavby určenú podľa tejto vyhlášky.
(4) O výsledku povoľovacieho konania vyhotoví povoľujúci orgán (poverený pracovník) zápisnicu. Prílohu zápisnice tvorí registračný list stavby v počte vyhotovení vyplývajúcom z § 13 s údajmi a ukazovateľmi overenými k času uskutočnenia povoľovacieho konania.
(5) Po kladnom výsledku povoľovacieho konania vedúci povoľujúceho orgánu alebo ním poverený zástupca potvrdí predložený registračný list stavby a postúpi ho najneskôr do jedného týždňa spolu so zápisnicou na registráciu registrujúcemu orgánu (§ 11).
(1) Pri stavbách komplexnej bytovej výstavby a pri stavbách s rozpočtovými nákladmi do 5 mil. Kčs organizácií riadených okresnými poľnohospodárskymi združeniami, prípadne výrobnými poľnohospodárskymi správami sa neuskutočňuje povoľovacie konanie podľa § 8.
(2) Povolenie začať stavbu komplexnej bytovej výstavby si vyžiada priamy investor na príslušnom národnom výbore (KNV v ČSR, ONV v SSR). Žiadosť doloží návrhom registračného listu stavby opatreným údajmi a ukazovateľmi odvodenými z režimu komplexnej bytovej výstavby a overenými v čase podania žiadosti (v počte vyhotovení podľa § 13).
(3) Povolenie začať stavbu s rozpočtovým nákladom do 5 mil. Kčs organizácie riadenej okresným poľnohospodárskym združením alebo výrobnou poľnohospodárskou správou si vyžiada priamy investor na príslušnom okresnom poľnohospodárskom združení alebo výrobnej poľnohospodárskej správe. Žiadosť doloží návrhom registračného listu stavby opatreným údajmi a ukazovateľmi overenými v čase podania žiadosti (v počte vyhotovení podľa § 13).
(4) Povoľujúci orgán overí, či sú splnené podmienky pre začatie stavby uvedené v odseku 2 a 3. V kladnom prípade vedúci povoľujúceho orgánu alebo ním poverený zástupca potvrdí registračný list stavby a postúpi ho najneskôr do jedného týždňa na registráciu registrujúcemu orgánu (§ 11). Pri stavbách obytných súborov tak môže urobiť až po predchádzajúcom spoločnom prerokovaní a preverení údajov a ukazovateľov registračného listu stavby, uložených pri posudzovaní prípravnej dokumentácie stavby, s Ministerstvom výstavby a techniky. Ak podmienky pre začatie stavby nie sú splnené, postupuje sa podľa ustanovenia § 8 ods. 3.
(5) Federálny výbor pre technický a investičný rozvoj v spolupráci s federálnym Ministerstvom plánovania ustanoví, ktoré orgány udeľujú súhlas na začínanie stavieb osobitnej časti štátneho plánu a uranového priemyslu.
(1) Registráciou sa sleduje:
a) dosiahnutie potrebnej dôslednosti povoľovacieho konania,
b) zabezpečenie potrebných väzieb na jednotný informačný systém v investičnej výstavbe.*)
(2) Registrácii podliehajú všetky stavby, pri ktorých sa uskutočnilo s kladným výsledkom povoľovacie konanie (§ 8 a 9).
(1) Registráciu povolených stavieb organizácií riadených federálnymi orgánmi vykonáva Federálne ministerstvo pre technický a investičný rozvoj, pri všetkých ostatných stavbách ministerstvá výstavby a techniky ČSR alebo SSR (ďalej len „registrujúci orgán").
(2) Ak je povoľujúcim orgánom Federálny výbor pre technický a investičný rozvoj alebo príslušné Ministerstvo výstavby a techniky, vykoná na základe potvrdeného registračného listu sám registráciu. V prípadoch, keď sa pôsobnosť povoľujúceho orgánu preniesla na generálnych riaditeľov výrobných hospodárskych jednotiek alebo na vedúcich orgánov im na roveň postavených, predkladá sa potvrdený registračný list na registráciu prostredníctvom orgánu, ktorý pôsobnosť preniesol.
(1) Podnet na registráciu povolenej stavby dáva povoľujúci orgán (§ 8 ods. 5, § 9 ods. 4).
(2) Registrujúci orgán posúdi predpoklady registrácie ako podmienky pre udelenie súhlasu na začatie stavby (§ 3).
(3) Ak orgán vykonávajúci registráciu nezistí prekážky registrácie, pridelí stavbe registračné číslo. Registračný list stavby opatrí doložkou o vykonanej registrácii. V opačnom prípade prerokuje spôsob odstránenia nedostatkov pred registráciou s povoľujúcim orgánom.
(1) V priebehu realizácie stavieb sú priami investori a im nadriadené orgány povinní zabezpečovať dodržanie podmienok, za ktorých bol vydaný súhlas na začatie stavby.
(2) Ak v priebehu realizácie stavby dôjde k zmene základných údajov a ukazovateľov (uvedených v prílohe č. 1 a označených písmenom „Z“), je priamy investor povinný bez meškania oznámiť zmenu povoľujúcemu orgánu a financujúcej pobočke banky s uvedením dôvodov. Povoľujúci orgán rozhodne, či sa má predložiť nový registračný list stavby, prípadne opakovať povoľovacie konanie.*)
(3) Ak nedôjde k začatiu stavby do troch mesiacov po jej registrácii alebo ak došlo k zastaveniu stavby v priebehu realizácie, je priamy investor rovnako povinný túto skutočnosť oznámiť povoľujúcemu orgánu, registrujúcemu orgánu a financujúcej pobočke banky s uvedením dôvodov. V týchto prípadoch stráca registrácia, a tým aj udelenie súhlasu na začatie stavby platnosť.
(1) Štátna banka československá preveruje dodržiavanie základných údajov a technicko-ekonomických ukazovateľov stavby, zahrnutých do úverových zmlúv a dohôd o uvoľňovaní prostriedkov zo štátneho rozpočtu v súlade s hlavnými podmienkami, za ktorých bol udelený súhlas na začatie stavby. Plnenie ostatných podmienok pri týchto stavbách a dodržiavanie základných údajov a technicko-ekonomických ukazovateľov pri ostatných stavbách overuje banka pri previerke podkladov predkladaných investorom pre financovanie stavieb a pri náhodných dohliadkach na stavbách alebo u investorov.
(2) Ak banka zistí zmenu základných podmienok, ktorú investor neohlásil podľa § 15 ods. 2, oznámi to orgánu, ktorý začatie stavby povolil, a určí lehotu na odstránenie chyby. Po jej márnom uplynutí zastaví financovanie.
(1) Porušenie povinností určených touto vyhláškou, v dôsledku ktorého bol udelený súhlas na začatie stavby, hoci neboli splnené určené podmienky, je dôvodom na opatrenie podľa § 77 a nasledujúcich Zákonníka práce,**) ak nejde o závažnejší čin vyžadujúci trestný postih.
(2) Vyhláška nadobúda účinnosť dňom vyhlásenia.
A. Identifikačné údaje
1. miesto: číslo reg. miesta
2. miesto: označenie zmeny
3. - 7. miesto poradové číslo
B. Údaje o výstavbe
C. Finančné krytie investičných nákladov spolu a v jednotlivých rokoch
D. Finančné zabezpečenie dodávok z KST spolu a v jednotlivých rokoch
E. Finančné zabezpečenie dodávok z KŠ spolu a v jednotlivých rokoch
F. Ekonomické ukazovatele prevádzky
G. Ukazovatele ekonomickej efektívnosti investícií
J. Plánovaný prírastok potreby energie z cudzích zdrojov
K. Dodávatelia z tuzemska a termínové údaje o zmluvách
L. Dodávatelia zo zahraničia a termínové údaje o zmluvách
M. Údaje o potrebe prírastkov hlavných materiálov a kooperácie vo výrobe
N. Údaje o bytových stavbách
pri vypracovaní a potvrdení zoznamov stavieb plánovaných na začatie v roku 1970
1. Postup pri vypracovaní zoznamov stavieb
a) organizácií riadených národnými orgánmi:
b) organizácií riadených federálnymi orgánmi:
2. Potvrdenie zoznamov stavieb
a) vláda ČSSR pri stavbách federálneho významu, pokiaľ by sa navrhovali zmeny proti uzneseniu vlády, a pri ostatných centrálne posudzovaných stavbách organizácií riadených
b) vláda SSR pri všetkých zostávajúcich centrálne posudzovaných stavbách a vláda ČSR, len pokiaľ by šlo o rozšírenie už schváleného zoznamu stavieb;
c) federálne odvetvové orgány pri ostatných stavbách organizácií riadených federálnymi orgánmi;
d) odvetvové ústredné orgány republík, KNV v ČSR a ONV v SSR pri ostatných zostávajúcich stavbách (prípadne môžu previesť kompetenciu pre stavby do určitého rozsahu na
3. Vykonávanie zmien zoznamov stavieb
4. Výnimky z vypracovania zoznamov stavieb
*) Hlava II až VIII stĺpcov f+ g súhrnného rozpočtu.
*) Pred schválením príslušného zoznamu stavieb sa môžu v roku 1970 navrhovať i stavby, pre druh ktorých vláda povolila výnimku. Postup pri spracovaní a potvrdzovaní zoznamov stavieb plánovaných na začatie v roku 1970 je uvedený v prílohe č. 2 tejto vyhlášky.
**) Hlava I až IX súhrnného rozpočtu stavby.
***) Hlava II až VIII stĺpcov f+g súhrnného rozpočtu stavby.
†) Týka sa aj výsledkov prv uskutočneného konkurzného konania.
*) Okruh stavieb federálneho významu určí štátny plán; na rok 1970 ho ustanovila vláda ČSSR v uznesení č. 327/1969.
**) Vzor jednotného formulára registračného listu stavby určí Federálny štatistický úrad ako súčasť metodických smerníc o štatistickom sledovaní údajov a ukazovateľov posudzovaných pri udeľovaní súhlasu na začatie stavieb.
*) Metodické smernice o štatistickom sledovaní údajov a ukazovateľov posudzovaných pri udeľovaní súhlasu na začínanie stavieb vydá Federálny štatistický úrad.
*) Tento postup platí dovtedy, než spôsob zmien registrovaných údajov bude upravený v jednotnom systéme informácií o investičnej výstavbe.
**) Zákon č. 65/1965 Zb. v znení zákona č. 153/1969 Zb.

References: § 9
 § 13
 § 16
 § 18
 § 4
 § 9
 § 4
 § 5
 § 5
 § 5
 § 4
 § 5
 § 13
 § 4
 § 5
 § 5
 § 13
 § 8
 § 13
 § 13
 § 8
 § 9
 § 15
 § 77